Kiiev on üks vanemaid Euroopa linnasid, millel on rikas ajalugu, eklektiline arhitektuur ja mis ahvatleb slaavipärase atmosfääriga.
Kiiev on Ukraina pealinn ja suurim linn, mis asub mõlemal Dnepri jõe kallastel Põhja-Ukrainas. Kiiev on elaniku arvu järgi kaheksas linn Euroopas. Seal elab peaaegu 3 miljonit elanikku. Kõige rohkem kõneldakse seal ukraina ja vene keelt.
Ilm ja iga-aastased üritused
Kiievis on niiske kontinentaalne kliima, talved suhteliselt soojad, soojad suved ja eristatavad aastaajad. Keskmine temperatuur talvel on −4.6 kuni −1.1 °C ja suvel temperatuur kõigub +13.8 kuni +24.8 °C. Keskmine temperatuur sügisel ja kevadel päeval on + 11.7°C.
Reis Kiievisse viimasel maikuu nädalavahetusel saab suurepäraseks elamuseks, kuna Kiievis toimuvad Kiievi päevad, millal linna peaplatsil toimub palju kontserte, teatrietendusi ja üritus lõpetatakse ilutulestiku šõuga.
Mai lõpus tulevad Kiievisse kokku autoarmastajad – sel ajal toimub Rahvusvaheline Kiievi autosalong – muljet avaldav kõige uuemate autode näitus.
Eriti palju üritusi Kiievis kevadel: tähistatakse õigeusuliste Lihavõtted, naistepäev (8. märts), Tööpäev (1. mai), Võidupäev (9. mai).
Mida tasub külastada ja vaadata Kiievis?
Kiiev on kuulus oma kirikute, muuseumite, skulptuuride rohkuse poolest.
Reisi Kiievsisse ajal peab kindlasti külastama vanima linna arhitektuurimälestist – Püha Sofia katedraali, mis ehitati 11. sajandil. See hämmastav, freskode ja mosaiikidega kaunistatud katedraal kuulub UNESCO maailmapärandi nimekirja. Katedraali lähedal asub dramaatilise looga Püha Miikaeli klooster ha Holodomor memoriaalmuuseum, mis on pühendatud suure nälja laipade mälestuseks. Kiievi vanalinnas tasub külastada Kiievi Petšerski Lavrat (klooster suure koopa peal), mis on üks esimesi õigeusu kloostreid, mis asutati Venemaal.
Külastage ka kindlasti pealinna sümboliks peetud Kiievi Kullaväravat ja Hiilgavat Ema Isamaa skulptuuri.
Mida Kiievis maitsta?
Reisil Kiievisse peab kindlasti maitsma kohalikku toitu. Puhates seal tasub proovida rahvus suppi – boršši, kohalikku pekki, kapsarulle, tšeburekke. Magustoiduks proovige kihilist Kiievitorti vahvlist, metspähkli kakaost ja kreemist ja ukrainapärast mooniseemnekooki.
Traditsioonilisteks jookideks peetakse Ukrainas kalja (kvas), uzvar (kompott kuivatatud puuviljadest), keefirit, mõdu, õlut ja viina. Kõige populaarsemad kohad, kus võib proovida rahvatoitu: Puzata Hata, Tsentral, Kazatskaya Gramota restoranid.
Liiklus Kiievis
Kiievist on kaks olulisemat lennujaama – Borispoli (29 km Kiievi kesklinnast) ja Žuljani (8 km Kiievi kesklinnast). Sealt võib kesklinna minna busside ja taksoga.
Kiievis on palju liikumisviise, kuid kõige odavam ja kiirem – metroo. Ühest punktist võib minna teise ka busside, trollide ja taksoga.
Et nautida linna ja Dnepri jõe vaadet kõrgelt soovitatakse minna kaabeltranspordiga ülemisesse linna osasse.
Lennupiletid Kiievisse
Odavad lennupiletid Kiievisse on suurepärane võimalus külastada ja nautida nii ilusa arhitektuuriga linna. Otselende pakutakse Wizzair, Ukraine Intil Airlines lennuettevõtjate ja ümberistumisega AirBaltic ja teiste lennuettevõtjate poolt. Otse lend Tallinnast Kiievisse kestab umbes 1 tund ja 15 minutit. Meie koduleheküljelt leiate palju erinevaid lennupiletite pakkumisi Kiievisse!